[pic] | KOMISIA EURÓPSKYCH SPOLOČENSTIEV | Brusel, 18.1.2008 KOM(2008) 15 v konečnom znení PREDBEŽNÝ NÁVRH OPRAVNÉHO ROZPOČTU Č. 1 K VŠEOBECNÉMU ROZPOČTU NA ROK 2008 VÝKAZ VÝDAVKOV PODĽA ODDIELOV Oddiel III – Komisia (predložené Komisiou) PREDBEŽNÝ NÁVRH OPRAVNÉHO ROZPOČTU Č. 1K VŠEOBECNÉMU ROZPOČTU NA ROK 2008 VÝKAZ VÝDAVKOV PODĽA ODDIELOVOddiel III – Komisia So zreteľom na: - Zmluvu o založení Európskeho spoločenstva, a najmä na jej článok 272, - Zmluvu o založení Európskeho spoločenstva pre atómovú energiu, a najmä na jej článok 177, - nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev[1], naposledy zmenené a doplnené nariadením Rady (ES, Euratom) č. 1995/2006[2], a najmä na jeho článok 37, Európska komisia týmto predkladá rozpočtovému orgánu predbežný návrh opravného rozpočtu č. 1 k rozpočtu na rok 2008 z dôvodov uvedených v dôvodovej správe. OBSAH 1. Úvod 4 2. Mobilizácia Fondu solidarity EÚ 4 2.1. Spojené kráľovstvo: Povodne jún/júl 2007 4 2.2. Financovanie 5 3. Výkonné agentúry v oblasti výskumu 6 3.1. Výkonná agentúra Európskej rady pre výskum (ERCEA) 7 3.2. Výkonná agentúra pre výskum (REA) 8 4. Úprava organizačného poriadku agentúry FRONTEX 9 5. Program Galileo – administratívne riadenie 9 6. Mimoriadne výdavky v prípade krízových situácií 10 PREHĽAD PODĽA VÝDAVKOVÝCH KAPITOL FINANČNÉHO RÁMCA 11 VŠEOBECNÝ VÝKAZ PRÍJMOV VÝKAZ PRÍJMOV A VÝDAVKOV PODĽA ODDIELOV Všeobecný výkaz príjmov a výkaz príjmov a výdavkov podľa oddielov sa zasielajú osobitne prostredníctvom systému SEI-BUD. Anglické znenie všeobecného výkazu príjmov a výkazu príjmov a výdavkov podľa oddielov tvorí prílohu k rozpočtu. 1. Úvod Predbežný návrh opravného rozpočtu (PNOR) č. 1 na rok 2008 zahŕňa: - mobilizáciu Fondu solidarity EÚ vo výške 162,4 mil. EUR vo viazaných a platobných rozpočtových prostriedkoch v súvislosti so silnou búrkou v Spojenom kráľovstve z júna a júla 2007. - vytvorenie potrebnej rozpočtovej štruktúry pre Výkonnú agentúru pre výskum (REA) a Výkonnú agentúru Európskej rady pre výskum (ERCEA). - úpravu organizačného poriadku Európskej agentúry pre riadenie operačnej spolupráce na vonkajších hraniciach členských štátov Európskej únie (FRONTEX). - vytvorenie rozpočtovej položky 06 01 04 12 Program Galileo — Výdavky na administratívne riadenie, ako je stanovené v revidovanom návrhu Komisie KOM(2007)535. - vytvorenie rozpočtového článku 27 01 11 Mimoriadne výdavky v prípade krízových situácií, ktorý umožní financovanie mimoriadnych výdavkov spojených s vyhlásenými krízovými situáciami. Tento článok bude uvedený so symbolickým záznamom („p.m.“). Na rozpočet bude mať čistý vplyv iba mobilizácia Fondu solidarity EÚ. 2. Mobilizácia Fondu solidarity EÚ V priebehu júna a júla 2007 postihli v dôsledku pretrvávajúcich mimoriadne intenzívnych zrážok rôzne časti Spojeného kráľovstva silné povodne, ktoré spôsobili značné škody. V súvislosti s týmito povodňami požiadalo Spojené kráľovstvo o finančnú pomoc z Fondu solidarity EÚ, a to v rámci lehoty 10 týždňov stanovenej v článku 4 nariadenia Rady (ES) č. 2012/2002[3] . Útvary Komisie dôkladne posúdili žiadosť v súlade s nariadením Rady (ES) č. 2012/2002, najmä s jeho článkami 2, 3 a článkom 4. Oznámenie Komisii týkajúce sa žiadosti Spojeného kráľovstva o mobilizáciu Fondu solidarity Európskej únie (povodne 2007) bolo prijaté 10. decembra 2007 (K/2007/6038). Najdôležitejšie skutočnosti pri posudzovaní možno zhrnúť takto: 2.1. Spojené kráľovstvo: Povodne jún/júl 2007 Žiadosť bola Komisii predložená 20. augusta 2007 v rámci lehoty 10 týždňov od zaznamenania prvých škôd 12. júna 2007. Orgány Spojeného kráľovstva poskytli na žiadosť útvarov Komisie dodatočné informácie, ktoré boli prijaté 26. októbra 2007. Hoci povodne postihli v priebehu viacerých týždňov rôzne časti Spojeného kráľovstva (Anglicko, Severné Írsko a Wales), tieto udalosti možno považovať za jedinú katastrofu v zmysle nariadenia o fonde solidarity, keďže boli spôsobené nepriaznivými meteorologickými podmienkami nad územím Spojeného kráľovstva v lete 2007 a vyznačovali sa viacerými vlnami mimoriadne intenzívnych zrážok, ktoré viedli k saturácii pôdy a následne k silným povodniam. Išlo o prírodnú katastrofu. Orgány Spojeného kráľovstva odhadli celkové priame škody na 4 612 mil. EUR, čo je tretí najvyšší objem škôd spôsobený jedinou katastrofou od založenia fondu solidarity v roku 2002. Keďže táto suma presahuje prahovú hodnotu 3 267 mil. EUR (t. j. 3 mld. EUR v cenách z roku 2002), ktorá sa uplatňuje na mobilizáciu fondu solidarity v prípade Spojeného kráľovstva, táto katastrofa sa klasifikuje ako „veľká prírodná katastrofa“, a spadá teda do hlavnej oblasti pôsobnosti nariadenia (ES) č. 2012/2002. Celkové priame škody tvoria základ výpočtu sumy finančnej pomoci. Finančná pomoc sa môže použiť iba na základné núdzové operácie v zmysle článku 3 predmetného nariadenia. Orgány Spojeného kráľovstva informovali o vážnych škodách na obydliach (vyše 2 mld. EUR), majetku podnikov (vyše 1 mld. EUR) a v poľnohospodárstve (vyše 700 mil. EUR). Navyše bola značne poškodená infraštruktúra, najmä v sektore vodného a odpadového hospodárstva, v sektore dopravy a v školstve. Spoľahlivosť odhadovaných škôd predložených orgánmi Spojeného kráľovstva bola potvrdená výberovým zisťovaním, ktoré uskutočnilo Spoločné výskumné centrum aj za použitia satelitných snímok. Orgány Spojeného kráľovstva odhadli výšku nákladov na základné núdzové operácie oprávnené podľa článku 3 ods. 2 nariadenia (ES) č. 2012/2002 na 356,7 mil. EUR a rozdelili ich podľa druhu jednotlivých operácií. Na základe informácií od britských orgánov je zrejmé, že skutočné náklady oprávnených operácií značne presahujú sumu prípadného finančného grantu z fondu solidarity. Druhy operácií, ktoré sa majú účinne financovať z fondu, budú jasne definované v implementačnej dohode. Orgány Spojeného kráľovstva oznámili, že v podporovaných regiónoch majú v súvislosti s povodňami v úmysle využiť aj finančné prostriedky pochádzajúce z programov v rámci štrukturálnych fondov na obdobie rokov 2000-2006. Orgány Spojeného kráľovstva potvrdili, že na uvedené oprávnené operácie sa nevzťahuje poistné krytie. Z uvedených dôvodov sa navrhuje, aby žiadosť, ktorú Spojené kráľovstvo podalo v súvislosti s povodňami z júna a júla 2007, bola uznaná za žiadosť podanú z dôvodu „veľkej katastrofy“. Zároveň sa navrhuje mobilizácia fondu solidarity. 2.2. Financovanie Celkový ročný rozpočet fondu solidarity predstavuje 1 mld. EUR. Pretože v roku 2008 neboli v prospech skorších žiadostí vyčlenené ešte žiadne prostriedky, k dispozícii je celá suma vo výške 1 mld. EUR. Keďže hlavným dôvodom založenia fondu bola solidarita, Komisia zastáva názor, že pomoc z fondu by mala mať progresívny charakter. Na základe predošlej praxe to znamená, že škody presahujúce prahovú hodnotu (0,6 % HND alebo 3 mld. EUR v cenách z roku 2002, podľa toho, ktorá čiastka je nižšia) by mali viesť k vyššej intenzite pomoci, než škody, ktoré prahovú hodnotu neprekračujú. Sadzba, ktorá sa v minulosti používala na stanovenie výšky pridelených prostriedkov pri veľkých katastrofách, je 2,5 % celkovej priamej škody pod prahovou hodnotou a 6 % pre škody nad touto hodnotou. V tomto prípade sa navrhuje uplatnenie rovnakej percentuálnej sadzby. Výška prostriedkov, ktoré Komisia navrhuje v rámci fondu prideliť, je založená na nasledujúcich informáciách poskytnutých žiadateľmi: (EUR) | Priame škody | Prahová hodnota | Suma na základe sadzby 2,5% | Suma na základe sadzby 6 % | Celková výška navrhovanej pomoci | Spojené kráľovstvo/Povodne jún/júl 2007 | 4 612 000 000 | 3 266 629 000 | 81 665 725 | 80 722 260 | 162 387 985 | Spolu | 162 387 985 | Pri poskytnutí kompenzácie v takejto výške zostane vo Fonde solidarity Európskej únie k dispozícii minimálne 25 % prostriedkov na pridelenie počas posledného štvrťroka, ako je stanovené v článku 4 ods. 2 nariadenia (ES) č. 2012/2002. 3. výkonné agentúry v oblasti výskumu V súlade s článkom 166 Zmluvy o ES prijali Európsky parlament a Rada prostredníctvom rozhodnutia č. 1982/2006/ES z 18. decembra 2006 siedmy rámcový program Európskeho spoločenstva v oblasti výskumu, technického rozvoja a demonštračných činností (2007-2013) – rámcový program. Rada následne prijala 19. decembra 2006 osobitné programy v oblasti výskumu, technického rozvoja a demonštračných činností „Kapacity“, „Spolupráca“, „Myšlienky“ a „Ľudia“ – osobitné programy. V záujme realizácie osobitného programu „Myšlienky“ počíta rámcový program s vytvorením Európskej rady pre výskum (ERC). Komisia na základe rozhodnutia 2007/134/ES z 2. februára 2007 zriadila Európsku radu pre výskum, vytvorila vedeckú radu a oznámila zriadenie špecializovanej vykonávacej štruktúry vo forme výkonnej agentúry. Komisia po porade s regulačným výborom pre výkonné agentúry a informovaní rozpočtového orgánu prijala rozhodnutie K/2007/6268 zo 14. decembra 2007, ktorým sa zriaďuje Výkonná agentúra Európskej rady pre výskum na riadenie špecifického programu Spoločenstva Idey v oblasti hraničného výskumu podľa nariadenia Rady (ES) č. 58/2003. Komisia vo svojom návrhu rámcového programu rovnako oznámila zámer „externalizovať v rámci svojej právomoci činnosti, ktorých výsledkom je veľký počet malých operácií. Výkonná agentúra bude riadiť najmä akcie Marie Curie, podporu MSP, ako aj administratívne úlohy súvisiace s ostatnými výskumnými projektmi, vrátane projektov spoločného výskumu.“ Deviate zasadnutie regulačného výboru pre výkonné agentúry sa konalo 14. novembra. Výbor vyjadril súhlasné stanovisko k návrhu rozhodnutia Komisie, ktorým sa zriaďuje „Výkonná agentúra pre výskum“ na riadenie niektorých oblastí osobitných programov Spoločenstva „Ľudia“, „Kapacity“ a „Spolupráca“ v oblasti výskumu, ako aj k nariadeniu Komisie, ktorým sa zriaďuje „Výkonná agentúra Európskej rady pre výskum“ na riadenie špecifického programu Spoločenstva Idey v oblasti hraničného výskumu podľa nariadenia Rady (ES) č. 58/2003. Výbor Európskeho parlamentu pre rozpočet bol o výsledkoch zasadnutia informovaný a na svojom zasadnutí 27. novembra 2007 vyjadril v tejto súvislosti súhlasné stanovisko. Komisia prijala rozhodnutie K/2007/6262 zo 14. decembra 2007, ktorým sa zriaďuje „Výkonná agentúra pre výskum“ na riadenie niektorých oblastí osobitných programov Spoločenstva „Ľudia“, „Kapacity“ a „Spolupráca“ v oblasti výskumu podľa nariadenia Rady (ES) č. 58/2003. Predložený návrh sa týka vytvorenia príslušných rozpočtových položiek pre dotácie pre tieto dve agentúry: 08 01 04 30 Výkonná agentúra Európskej rady pre výskum 08 01 04 31 Výkonná agentúra pre výskum V súvislosti s vytvorením týchto dvoch nových rozpočtových položiek sa nevyžadujú žiadne dodatočné rozpočtové prostriedky. Tieto prostriedky sa odpočítajú z rozpočtových položiek týkajúcich sa podporných výdavkov príslušných oblastí politiky: 02 01 05 Výdavky na podporu výskumných činností v politike podnikania 06 01 05 Výdavky na podporu výskumných činností v politike energetiky a dopravy 08 01 05 Výdavky na podporu operácií v politike výskumu 09 01 05 Výdavky na podporu výskumných činností pre oblasť politiky informačnej spoločnosti a médií Úspory, ktoré vzniknú v dôsledku vytvorenia agentúr, sa použijú sa zvýšenie prevádzkových rozpočtových prostriedkov v príslušných programových oblastiach. V roku 2008 to povedie k zvýšeniu prevádzkových rozpočtových prostriedkov v nasledujúcich oblastiach: 02 04 01 01 Výskum vesmíru 02 04 01 02 Výskum bezpečnosti 08 10 01 Myšlienky 3.1. Výkonná agentúra Európskej rady pre výskum (ERCEA) V roku 2008 sa v rámci položky 08 01 04 30 navrhuje vyčleniť 19 994 000 EUR vo viazaných a platobných rozpočtových prostriedkoch. Táto suma bude odpočítaná z rozpočtovej položky 08 01 05. Podrobnosti sú uvedené v nasledujúcej tabuľke: Položka | Opis | Suma (EUR) | Poznámky | 08 01 05 01 | Výdavky vzťahujúce sa na zamestnancov v oblasti výskumu | 1 591 000 | 20 úradníkov pridelených z Komisie | 08 01 05 03 | Ostatné výdavky na riadenie v oblasti výskumu | 18 403 000 | Ostatní zamestnanci, výdavky na infraštruktúru, správu a riadenie agentúry ERCEA súvisiace s úlohami týkajúcimi sa osobitného programu „Myšlienky“ | Spolu | 19 994 000 | Výpočet vychádza z nákladov na zamestnancov za rok 2007 indexovaných 2 % ročne . Jednotkové náklady za rok 2007 sú takéto: dočasní zamestnanci: 0,117 mil. EUR, zmluvní zamestnanci: 0,063 mil. EUR, vyslaní národní experti: 0,068 mil. EUR. Náklady na rok 2008 vychádzajú z predpokladu, že zamestnanci pôsobia v agentúre ERCEA priemerne osem mesiacov. Očakáva sa, že presun činnosti do agentúry ERCEA by mal v období rokov 2008 – 2013 priniesť úspory vo výške 84 085 000 EUR. V roku 2008 sa navrhuje zvýšiť prevádzkové rozpočtové prostriedky v rámci položky 08 10 01 – „Myšlienky“ o 3 619 000 EUR a zároveň znížiť o 3 619 000 EUR v rámci položky 08 01 05 – Výdavky na podporu operácií v politike výskumu. Položka | Opis | Suma (EUR) | 08 10 01 | Myšlienky | 3 619 000 | 08 01 05 | Výdavky na podporu operácií v politike výskumu | -3 619 000 | 3.2. Výkonná agentúra pre výskum (REA) V roku 2008 sa v rámci položky 08 01 04 31 navrhuje vyčleniť 14 601 000 EUR vo viazaných a platobných rozpočtových prostriedkoch. Táto suma bude odpočítaná z rozpočtových položiek 02 01 05, 06 01 05, 08 01 05 a 09 01 05. Podrobnosti sú uvedené v nasledujúcej tabuľke: Položka | Opis | Suma (EUR) | Poznámky | 02 01 05 01 | Výdavky vzťahujúce sa na zamestnancov v oblasti výskumu | 60 000 | 1 úradník pridelený z Komisie | 02 01 05 03 | Ostatné výdavky na riadenie v oblasti výskumu | 1 809 000 | Ostatní zamestnanci, výdavky na infraštruktúru, správu a riadenie agentúry REA súvisiace s úlohami týkajúcimi sa oblasti politiky Podnikanie v rámci osobitného programu „Spolupráca“ | 06 01 05 03 | Ostatné výdavky na riadenie v oblasti výskumu | 256 000 | Ostatní zamestnanci, výdavky na infraštruktúru, správu a riadenie agentúry REA súvisiace s úlohami týkajúcimi sa oblasti politiky Energetika a doprava v rámci osobitného programu „Spolupráca“ | 08 01 05 01 | Výdavky vzťahujúce sa na zamestnancov v oblasti výskumu | 715 000 | 12 úradníkov pridelených z Komisie | 08 01 05 02 | Externí zamestnanci v oblasti výskumu | 64 000 | Rozpočtové prostriedky zodpovedajúce 2 zmluvným zamestnancom, ktorých zmluvy boli ukončené v dôsledku presunu činností do agentúry REA | 08 01 05 03 | Ostatné výdavky na riadenie v oblasti výskumu | 10 771 000 | Ostatní zamestnanci, výdavky na infraštruktúru, správu a riadenie agentúry REA súvisiace s úlohami týkajúcimi sa oblasti politiky Výskum v rámci osobitných programov „Kapacity“, „Spolupráca“ a „Ľudia“. | 09 01 05 03 | Ostatné výdavky na riadenie v oblasti výskumu | 926 000 | Ostatní zamestnanci, výdavky na infraštruktúru, správu a riadenie agentúry REA súvisiace s úlohami týkajúcimi sa oblasti politiky Informačná spoločnosť a médiá v rámci osobitných programov „Spolupráca“ a „Kapacity“ | Spolu | 14 601 000 | Výpočet vychádza z nákladov na zamestnancov za rok 2007 indexovaných 2 % ročne . Jednotkové náklady za rok 2007 sú takéto: dočasní zamestnanci: 0,117 mil. EUR, zmluvní zamestnanci: 0,063 mil. EUR, vyslaní národní experti: 0,068 mil. EUR. Náklady na rok 2008 vychádzajú z predpokladu, že zamestnanci pôsobia v agentúre REA priemerne šesť mesiacov. Očakáva sa, že presun činností do agentúry REA by mal v období rokov 2008 – 2013 priniesť úspory vo výške 76 571 000 EUR. V roku 2008 sa navrhuje zvýšiť prevádzkové rozpočtové prostriedky v rámci položky 02 04 01 01 – Výskum vesmíru o 3 672 000 EUR a v rámci položky 02 04 01 02 – Výskum bezpečnosti o 3 327 000 EUR a zároveň znížiť o 6 999 000 EUR v rámci položky 02 01 05 – Výdavky na podporu výskumných činností v politike podnikanie: Položka | Opis | Suma (EUR) | 02 04 01 01 | Výskum vesmíru | 3 672 000 | 02 04 01 02 | Výskum bezpečnosti | 3 327 000 | 02 01 05 01 | Výdavky vzťahujúce sa na zamestnancov v oblasti výskumu | -3 340 000 | 02 01 05 02 | Externí zamestnanci v oblasti výskumu | -1 700 000 | 02 01 05 03 | Ostatné výdavky na riadenie v oblasti výskumu | -1 959 000 | 4. ÚPRAVA ORGANIZAčNÉHO PORIADKU AGENTÚRY FRONTEX V roku 2008 pridelil rozpočtový orgán Európskej agentúre pre riadenie operačnej spolupráce na vonkajších hraniciach členských štátov Európskej únie (FRONTEX) dodatočnú sumu vo výške 30 mil. EUR (2,8 mil. EUR na administratívne výdavky a 27,2 mil. EUR na prevádzkové výdavky). V porovnaní s predbežným návrhom rozpočtu Komisie na rok 2008 ide o nárast o 79 %. Následne agentúra FRONTEX vypracovala revidovaný pracovný program na rok 2008, ktorý bol 12. novembra 2007 zaslaný správnej rade. Dodatočné rozpočtové prostriedky budú pre agentúru znamenať výrazné zvýšenie pracovnej záťaže. Súčasný počet zamestnancov sa v dôsledku zvýšenia a predĺženia rozsahu operačnej činnosti považuje za nedostatočný. Aby mohla teda agentúra FRONTEX riadne realizovať revidovaný pracovný program, je potrebné jej organizačný poriadok na rok 2008 upraviť. Z uvedených dôvodov sa navrhuje zvýšiť počet pracovných miest uvedený v organizačnom poriadku na rok 2008 zo 69 na 94, a to na základe rozhodnutí správnej rady agentúry FRONTEX z 20. septembra 2007 (-1 AD9, +1 AD8) a zo 7. novembra 2007 (+25 pracovných miest). Noví zamestnanci budú zodpovední prevažne za realizáciu operačnej činnosti (17 pracovných miest). Navrhované úpravy si nevyžiadajú žiadne dodatočné výdavky, pretože príslušné dodatočné administratívne rozpočtové prostriedky boli už v rámci rozpočtu na rok 2008 schválené. 5. program galileo – administratívne riadenie Zmenený a doplnený návrh nariadenia Európskeho parlamentu a Rady o pokračovaní v implementácii európskych programov satelitnej rádiovej navigácie (EGNOS a Galileo) [KOM(2007)535, v konečnom znení] stanovuje vytvorenie novej rozpočtovej položky pre výdavky na administratívne riadenie. Táto rozpočtová položka však nebola zahrnutá do predbežného návrhu rozpočtu na rok 2008 a nebola teda v priebehu rozpočtového postupu vytvorená. Z tohto dôvodu sa navrhuje vytvoriť rozpočtovú položku 06 01 04 12: Program Galileo – Výdavky na administratívne riadenie. V rámci tejto položky budú vyčlenené 2 mil. EUR vo viazaných a platobných rozpočtových prostriedkov, ktoré budú odpočítané z prevádzkovej položky 06 02 10 Program Galileo. Európska komisia je v mene EÚ ako vlastníka systému zodpovedná predovšetkým za realizáciu politických a medzinárodných záväzkov EÚ, ako aj za stanovenie a schválenie celkových špecifikácií a požiadaviek systému. V priebehu fázy zavádzania by mala Komisia realizovať integrovaný program riadenia rizík na všetkých úrovniach programu a prijať štrukturálne opatrenia zamerané na odhalenie, kontrolu, znižovanie a monitorovanie rizík. V tejto súvislosti musí Komisia vytvoriť primerané nástroje a zabezpečiť zdroje, najmä pokiaľ ide o poskytovanie pomoci, ktoré sú nevyhnutné na uskutočnenie týchto úloh. Európskej komisii budú preto poskytovať poradenstvo experti a skúsení odborníci z oblasti riadenia projektov, vesmírneho inžinierstva, financií a technologického marketingu, ktorí budú pôsobiť ako nezávislí recenzenti programu. 6. mimoriadne výdavky v prípade krízových situácií Komisia uviedla do praxe plán na zabezpečenie kontinuity činnosti, ktorý má v prípade závažnej mimoriadnej situácie zabezpečiť bezproblémové poskytovanie služieb. Boli vypracované postupy, ktoré uľahčia a urýchlia mobilizácia mimoriadnych výdavkov (a umožnia ďalšie zhromažďovanie zdrojov) a zároveň budú dodržiavať pravidlá stanovené v nariadení o rozpočtových pravidlách, ktoré sa vzťahujú na všeobecný rozpočet Európskych spoločenstiev. V prípade výdavkov týkajúcich sa vyhlásených krízových situácií však môže nastať situácia, keď bude musieť Komisia bezodkladne financovať mimoriadne výdavky, ktoré nie sú zahrnuté do bežného administratívneho rozpočtu. Z tohto dôvodu sa v oddiele III rozpočtu navrhuje vytvoriť jeden osobitný článok 27 01 11 - Mimoriadne výdavky v prípade krízových situácií, ktorý bude pokrývať všetky druhy administratívnych výdavkov, ktoré nie sú schválené v žiadnej časti rozpočtu. Keďže administratívny rozpočet Komisie už pokrýva takmer všetky druhy výdavkov, ktoré môžu byť v prípade krízovej situácie nevyhnutné, nový článok by bol obmedzený na výdavky, ktoré (i) vznikli počas krízovej situácie, (ii) nemožno začleniť do inej existujúcej administratívnej položky a (iii) o ktorých presnom charaktere by mal byť rozpočtový orgán informovaný okamžite po skončení krízovej situácie. Vzhľadom na očakávaný obmedzený vplyv týchto výdavkov na celkový administratívny rozpočet Komisie a ich hypotetický charakter sa Komisia domnieva, že navrhovaný článok stačí označiť symbolickým záznamom „p.m“. Nevyhnutné rozpočtové prostriedky sa do tohto článku presunú z rozpočtovej položky 27 01 02 19 Ostatné výdavky na riadenie – Nedecentralizované riadenie v rámci hlavy „Rozpočet“. V prípade, že požadovaná suma prevýši rozpočtové prostriedky, ktoré sú v rámci uvedenej položky k dispozícií, Komisia predloží rozpočtovému orgánu príslušné návrhy na presun. PREHĽAD PODĽA VÝDAVKOVÝCH KAPITOL FINANČNÉHO RÁMCA Finančný rámec Výdavková kapitola/podkapitola | Finančný rámec 2008 | Rozpočet 2008 | PNOR 1/2008 | Rozpočet na rok 2008 + OR 1/2008 | |VRP |PRP |VRP |PRP |VRP |PRP |VRP |PRP | | 1. UDRŽATEĽNÝ RAST | | | | | | | | | | 1a. Konkurencieschopnosť pre rast a zamestnanosť |10 386 000 000 | |11 086 000 000 |9 772 639 600 | | |11 086 000 000 |9 772 639 600 | |1b. Súdržnosť pre rast a zamestnanosť |46 889 000 000 | |46 877 941 445 |40 551 565 026 | | |46 877 941 445 |40 551 565 026 | | Spolu | 57 275 000 000 | |57 963 941 445 | 50 324 204 626 | | |57 963 941 445 | 50 324 204 626 | | Rezerva[4] | | |-188 941 445 | | | |-188 941 445 | | | 2. OCHRANA A RIADENIE PRÍRODNÝCH ZDROJOV | | | | | | | | | | Z toho výdavky súvisiace s trhom a priame platby |46 217 000 000 | |40 876 490 000 |40 825 600 500 | | |40 876 490 000 |40 825 600 500 | | Spolu | 58 800 000 000 | |55 041 123 496 | 53 177 320 053 | | |55 041 123 496 | 53 177 320 053 | | Rezerva | | |3 758 876 504 | | | |3 758 876 504 | | | 3. OBČIANSTVO, SLOBODA, BEZPEČNOSŤ A SPRAVODLIVOSŤ | | | | | | | | | | 3a. Sloboda, bezpečnosť a spravodlivosť |747 000 000 | |728 034 000 |533 196 000 | | |728 034 000 |533 196 000 | |3b. Občianstvo |615 000 000 | |614 843 000 |708 253 006 |162 387 985 |162 387 985 |777 230 985 |870 640 991 | | Spolu | 1 362 000 000 | |1 342 877 000 | 1 241 449 006 | 162 387 985 | 162 387 985 | 1 505 264 985 | 1 403 836 991 | | Rezerva[5] | | |19 123 000 | | | |19 123 000 | | | 4. EÚ AKO GLOBÁLNY PARTNER[6] |7 002 000 000 | | 7 311 218 000 | 8 112 728 400 | | | 7 311 218 000 | 8 112 728 400 | | Rezerva | | | -70 000 000 | | | | -70 000 000 | | | 5. ADMINISTRATÍVA[7] |7 380 000 000 | |7 283 860 235 | 7 284 420 235 | | |7 283 860 235 | 7 284 420 235 | | Rezerva | | | 173 139 765 | | | | 173 139 765 | | | 6. KOMPENZÁCIA | 207 000 000 | |206 636 292 | 206 636 292 | | |206 636 292 | 206 636 292 | | Rezerva | | | 363 708 | | | | 363 708 | | | SPOLU | 132 026 000 000 | 129 681 000 000 | 129 149 656 468 | 120 346 758 612 | 162 387 985 | 162 387 985 | 129 312 044 453 | 120 509 146 597 | | Rezerva | | |3 692 561 532 | 9 650 459 388 | | |3 692 561 532 | 9 650 459 388 | | [1] Ú. v. EÚ L 248, 16.9.2002, s. 1. [2] Ú. v. EÚ L 390, 30.12.2006, s. 1. [3] Nariadenie Rady (ES) č. 2012/2002 z 11. novembra 2002, ktorým sa zriaďuje Fond solidarity Európskej únie (Ú. v. ES L 311, 14.11.2002). [4] Európsky fond na prispôsobenie sa globalizácii (EGF) nie je zahrnutý do výpočtu rezervy v rámci výdavkovej kapitoly 1a. [5] Suma z Fondu solidarity EÚ (FSEÚ) ja zahrnutá mimo rámca príslušných výdavkových kapitol tak, ako je stanovené v medziinštitucionálnej dohode zo 17. mája 2006 (Ú. v. EÚ C 139, 14.6.2006). [6] V rezerve výdavkovej kapitoly 4 na rok 2008 nie sú zohľadnené rozpočtové prostriedky týkajúce sa rezervy na pomoc v prípade mimoriadnych udalostí. [7] Vo výpočte rezervy do stropu výdavkovej kapitoly 5 je zohľadnená poznámka pod čiarou (1) finančného rámca na roky 2007 – 2013 týkajúca sa sumy 77 mil. EUR na príspevky zamestnancov do systému dôchodkového zabezpečenia.